1. listopad 2018.

RAD ZAPOSLENIKA IZVAN FAKULTETA

Zaposlenici Fakulteta koji se namjeravaju angažirati za rad u nastavi izvan Fakulteta (sudjelovanje u realizaciji nastavnih aktivnosti na drugim sastavnicama Sveučilišta ili rad na drugim sveučilištima), tijekom sljedeće akademske godine, najkasnije do 1 rujna tekuće akademske godine podnose zamolbu

Zamolba za odobrenje rada se podnosi dekanici, putem službenog protokola Fakulteta na propisanom obrascu.

Zaprimljeni obrasci s protokola (Ćurković) dostavljaju se prodekanu za nastavu i studentska pitanja (prodekan Hren) koji, temeljem uvida u nastavno opterećenje podnositelja zamolbe i potrebe na studijskim programima Fakulteta, a u maksimalnom obimu utvrđenom Pravilnikom o vanjskoj suradnji Sveučilišta u Splitu, daje mišljenje dekanici i prosljeđuje zamolbe u Ured dekanice (Buble).

Dekanica, temeljem mišljenja prodekana za nastavu i studentska pitanja, odobrava rad u nastavi izvan Fakulteta o čemu se izrađuje pisana suglasnost koja se dostavlja podnositelju zamolbe i/ili visokoškolskoj ustanovi na kojoj je predviđen angažman u nastavi zaposlenika Fakulteta.

Ured dekanice (Buble) objedinjuje podatke o odobrenom angažmanu zaposlenika Fakulteta za rad u nastavi izvan Fakulteta i unosi ih u Tablicu *Plan odlazne i dolazne vanjske suradnje* Fakulteta za sljedeću akademsku godinu.

*Plan odlazne i dolazne vanjske suradnje* za akademsku godinu usvaja se na Fakultetskom vijeću i dostavlja Sveučilištu u Splitu najkasnije do 30. rujna.

U slučaju da suglasnost čelnika matične ustanove za angažiranje u nastavi zaposlenika Fakulteta traži izravno visokoškolska ustanova odluku suglasnost kojom se odobrava takav rad upućuje se na adresu visokoškolske ustanove koja je podnijela zamolbu.

U slučaju da se suglasnost za rad traži tijekom akademske godine za rad u tekućoj godini, a zbog opravdanih nepredviđenih okolnosti nastalih tijekom akademske godine, postupa se na opisani način, osim u dijelu koji se odnosi na utvrđene rokove.

Evidencija o odobrenom radu zaposlenika Fakulteta izvan Fakulteta čuva se u Uredu dekanice.

Prodekan za nastavu i studentska pitanja

doc. dr. sc. Darko Hren